4. ΒΑΣΙΛΙΚΟΝ ΔΙΑΤΑΓΜΑ της 8/12 Σεπτ. 1923 Περί καθορισμού της κατά το άρθρ. 3 του από 17 Ιουλ. 1923 Ν.Δ/τος προθεσμίας. Άρθρ.1.-1.Η κατά την παρ. 3 του άρθρ. 3 του από 17 Ιουλίου έ.έ. Ν.Δ/τος «περί σχεδίων πόλεων κλπ.» προθεσμία ορίζεται: α)Δια τους δήμους Αθηναίων και Πειραιώς εις 20 ημέρας. β)Δια τους λοιπούς δήμους και κοινότητας του νομού Αττικής και Βοιωτίας και δια τους δήμους Θεσσαλονίκης, Λαρίσσης, Τρικκάλων, Καρδίτσης, Παγασών, Λαμιέων, Χαλκιδέων, Πατρέων, Καλαμών, Ναυπλιέων, Τριπόλεως και Μεσολογγίου, εις 25 ημέρας, γ)Δια τους λοιπούς δήμους και κοινότητας των νομών Λαρίσσης, Τρικκάλων, Φθιώτιδος και Φωκίδος, Ευβοίας (εξαιρέσει των νήσων Σκύρου, Σκοπέλου κλπ.) Αργολίδος και Κορινθίας (εξαιρέσει της νήσου Κύθηρα), Αχαΐας και Ήλιδος, Μεσσηνίας και Αρκαδίας και δια τους δήμους Σπαρτιατών, Σερρών, Δράμας Καβάλλας, Φλωρίνης, Κοζάνης, Εδέσσης, Κομοτινής, Ξάνθης, Αλεξανδρουπόλεως εις 30 ημέρας, δ)Δια τους δήμους και κοινότητας των νομών Ιωαννίνων, Πρεβέζης, Άρτης, Κερκύρας, Κεφαλληνίας, Ζακύνθου και τους λοιπούς δήμους και κοινότητας των νομών Λακωνίας, Αιτωλίας και Ακαρνανίας, Κοζάνης, Φλωρίνης, Πέλλης, Θεσσαλονίκης, Σερρών, Δράμας, Ροδόπης και Έβρου εις 35 ημέρας ε)Δια τους λοιπούς δήμους και κοινότητας του νομού Κυκλάδων, τας νήσους του Αιγαίου (Σάμον, Χίον, Λέσβον κλπ.) την Κρήτην, τας νήσους τας υπαγομένας εις τον νομόν Ευβοίας (Σκύρον, Σκόπελον, Σκίαθον κλπ.) και τα Κύθηρα εις 40 ημέρας. (Αντί για τη σελ. 271) Σελ. 271(α) Τεύχος 708-Σελ. 59 Σχέδια Πόλεων 23.Δ.α.4 Άρθρ.2.-1.Εν περιπτώσει επειγούσης ανάγκης και εφ’ όσον τα μέσα της συγκοινωνίας είναι εξησφαλισμένα, ο υπουργός της Συγκοινωνίας δύναται να περιορίζη την κατά το προηγούμενον άρθρον προθεσμίαν, ορίζων τούτο εν τω σχετικώ προς τον δήμον ή κοινότητα εγγράφω του υπουργείου, δι ου ζητείται η γνωμοδότησις του δημοτικού ή κοινοτικού συμβουλίου. Πάντως η προθεσμία αύτη δεν δύναται να κατέλθη των 15 ημερών. 2.Εάν η γνωμοδότησις του δημοτικού ή κοινοτικού συμβουλίου επί του ερωτήματος του υπουργείου είναι ανάγκη να υποβληθή δια του νομάρχου ή ετέρας αρχής, η κατά το προηγούμενον άρθρον προθεσμία, δια μεν την 1 περίπτωσιν αυξάνεται κατά 5 ημέρας, δια δε τας λοιπάς κατά 10 ημέρας. 3.Εάν το προς τον δήμον ή την κοινότητα ερώτημα του υπουργείου συνεπάγεται την εκπλήρωσιν των κατά το άρθρ. 3 παρ. 1 του από 17 Ιουλίου έ.έ. Ν.Δ/τος «περί σχεδίων πόλεων κλπ.» διατυπώσεων, η κατά το προηγούμενον άρθρον προθεσμία αυξάνεται γενικώς κατά 15 ημέρας. Άρθρ.3-1.Εάν η επί του ερωτήματος του υπουργείου σχετική γνωμοδότησις του δημοτικού ή κοινοτικού συμβουλίου παραδοθή εις το ταχυδρομείον τουλάχιστον τρεις ημέρας προ της λήξεως της κατά το άρθρ. 1 προθεσμίας, δεν περιέλθη δε εις το υπουργείον εμπροθέσμως λόγω απροόπτου ανωμαλίας εις τας συγκοινωνίας, η προθεσμία αύτη παρατείνεται μέχρι της αποκαταστάσεως των συγκοινωνιών, περί ης αρμόδιος όπως κρίνη είναι ο επί της Συγκοινωνίας υπουργός. Τοιαύτη παράτασις δεν χωρεί α)εάν το προς τον δήμον ή κοινότητα ερώτημα του υπουργείου εχαρακτήρισε την υπόθεσιν επείγουσαν, και β)εάν ο δήμος ή η κοινότης δεν παρέδωσεν εις το ταχυδρομείον την επί του ερωτήματος του υπουργείου απάντησιν επί αποδείξει παραλαβής, ουδ’ ανεκοίνωσε τηλεγραφικώς εις το υπουργείον την τοιαύτην παράδοσιν. 